Clarence Bull

Clarence Sinclair Bull (født 22. mai 1896, død 8. juni 1979) var portrettfotograf som arbeidet i filmstudio i «Hollywoods gullalder». Han var leder av Metro-Goldwyn-Mayers avdeling for stillbilder i nesten førti år.

Hans karriere begynte da Samuel Goldwyn ansatte ham i 1920 for å fotografere stillbilder av MGM-stjerner. Han er mest kjent for sine fotografier av Greta Garbo tatt i perioden 1926-1941. Bulls første portrett av Garbo var en draktstudie for filmen Flesh and the Devil i september 1926.
Bull studerte med den kjente maleren Charles Marion Russell.

Referanser 

Fødsler i 1896
Dødsfall i 1979
Fotografer fra USA
Personer fra Cascade County i Montana